Държавен вестник, бр. 37, 2024 г., стр. 47

БРОЙ  37	
Д Ъ Р Ж А В Е Н  В Е С Т Н И К 	
СТР.  47  
за изграждане в периода 2020 – 2032 г.“, 
включващ само 38 бр. способности и про-
екти от общо дефинираните 188, изискващи 
капиталови разходи по тогавашни разчети в 
размер на около 8,2 млрд. лв. 
След въоръжения конфликт между Арме-
ния и Азербайджан в началото на 2022  г. 
този списък бе допълнен, а резултатите бяха 
представени на проведения на 15.02.2022 г. 
Консултативен съвет за национална сигур-
ност. Нахлуването на Русия в Украйна на 
практика потвърди валидността на сценария 
с най-високи изисквания за минимално 
необходими способности, а на основата на 
извлечените поуки от конфликта определени-
те приоритети бяха потвърдени, като проек-
тите за тяхното изграждане, с индикативна 
стойност над 100 млн. лв., бяха заложени в 
Програмата за приоритетни инвестиционни 
разходи на Министерството на отбраната 
до 2032 г.
При разработване на първия проект на 
Програма за инвестиции в отбраната до 
2032 г. беше прието, че предвид релевант-
ността на използваните в рамките на Пре-
гледа на отбраната планиращи сценарии, 
дефинираните 188 бр. минимално необхо-
дими способности все още са с решаващо 
значение за изпълнението на задачите на 
Въоръжените сили в национален и съюзен 
формат и необходимостта от наличието на 
тези способности е валидна. На тази основа 
бе извършено допълнително актуализиране 
на определените 38 бр. приоритетни способ-
ности и проекти, отчитайки промените в 
средата на сигурност, наложените санкции 
на Руската федерация и Република Беларус, 
поуките от водените в Украйна бойни дейст-
вия, сключените вече договори във връзка с 
модернизацията на Въоръжените сили, както 
и поетите ангажименти по съюзни планове, 
проекти, договори и инициативи. 
При разработването на настоящата Прог­
рама беше приложен същият подход, като 
са използвани резултатите от дейностите 
от Стратегическия преглед на отбранител-
ната политика по преглед на планиращия 
сценарий с най-високи изисквания към спо-
собностите, концепцията за операцията по 
сценария и задачите за нейното изпълнение, 
съответстващи на изискванията на плани-
рането на НАТО. В резултат са изведени 
способностите за развитие и изграждане до 
2032 г. Отчетено е и текущото състояние на 
въоръжението и техниката, наличието на 
боеприпаси и възможностите за поддръжка 
в следващите години.
В актуализирания списък бе поставен 
акцент върху частта от минимално необхо-
димите способности, за които е възможно 
изграждане и развитие в ограниченията на 
очакваната финансова рамка до 2032 г.
От дискусията са извадени поддръжката и 
модернизацията на съществуващите способ-
ности, изпълнението на проекти и текущи 
задължения по действащи договори, вклю-
чително за придобиването на многофункци-
оналните модулни патрулни кораби, първи 
и втори етап от придобиването на нов тип 
боен самолет (F-16 Block 70), свързаните с тях 
по-малки проекти, както и придобиването 
на основна бойна техника за изграждане 
на батальонни бойни групи от състава на 
механизирана бригада, на 3D радари, ин-
фраструктурните проекти за летище Граф 
Игнатиево и пристанище Варна, тъй като 
те се осигуряват от планираните финансови 
средства за „ангажирани капиталови разходи“ 
по сключени договори, включително и за 
модернизация извън посочените в табл. 1 в 
раздел 7 „Бюджетна рамка и източници на 
финансиране“ свободни финансови средства 
за нови проекти. 
В изпълнение на решението на Народното 
събрание от 31 януари 2023 г. са идентифи-
цирани отбранителните способности за из-
граждане и развитие до 2032 г., като същите 
са групирани според функционалната им при-
надлежност и приоритетността им в своята 
група, и са дефинирани съгласно описанията и 
кодовете за способности (Bi-SC CAPABILITY 
CODES AND CAPABILITY STATEMENTS) 
и йерархията на способностите на НАТО 
(CAPABILITY HIERARCHY). За постигането 
на тези способности са идентифицирани за 
реализация инвестиционни проекти до 2032 г. 
спрямо два варианта на финансова рамка за 
свободни капиталови разходи – при разходи 
за отбрана 2% и 2,5% от БВП.
Приложение № 1 към настоящия документ 
представя приоритетните направления за 
инвестиции до 2032 г. чрез идентифицира-
ните проекти с прогнозна стойност над 100 
млн. лв., като първите пет инвестиционни 
направления и три инфраструктурни проекта 
в това приложение следва да бъдат старти-
рани и реализирани в най-кратки срокове.
При приоритизацията на инвестицион-
ните направления с прогнозна стойност над 
100 млн. лв. са използвани критериите съг­
ласно МЗ № ОХ-93/30.01.2020 г.:
– оперативна целесъобразност в контекста 
на националното и съюзното планиране; 
– приоритети по Целите за способности 
на НАТО;
– логическа свързаност на необходимите 
проекти с текущите големи инвестиционни 
проекти.
Идентифицираните отбранителни спо-
собности и проекти за тяхното изграждане 
и развитие са възможните в рамките на 
очаквания ресурс до 2032 г. в макрорамката 
на бюджета за отбрана. Тяхната евентуална 
реализация не отменя принципната необходи-
мост от постигане, поддържане и развитие на